钦定古今图书集成/理学汇编/文学典/第081卷 > 戴达先
## 钦定古今图书集成/理学汇编/文学典/第081卷 > 戴达先

按《无锡县志》：“达先字子善，世居邑之城东。父滂，有文
行，绍兴初建太学，达先与弟几先俱中选，士争传其
文，号‘二戴格。太学为之语曰：‘二戴一王，辟雍之光。前
有王戴，后有陈蔡’’。”以上舍射策赐第，高宗召对，擢太
学博士。孝宗朝求直言，达先条天下利害、南北战守
事以对。召试馆职，除正字，迁校书郎，历知江阴军，移
袁州。